Plaasaanvalle: Ontevredenheid oor statistieke, kommer oor nuwe tendense | Maroela Media
TLU SA is ontevrede oor die verskil in die polisie se statistieke oor plaasmoorde en -aanvalle en die statistieke wat hy in dié verband byhou.
TLU SA se statistieke oor plaasaanvalle stem nie ooreen met die statistieke wat deur die polisie in die parlement bekendgemaak is nie.
Volgens die polisie was daar tussen 1 April 2019 en 31 Maart 2020 slegs 46 plaasaanvalle terwyl TLU SA se statistieke wys dat daar tussen 1 Maart 2019 en 28 Februarie 2020 altesaam 410 aanvalle op plase was. TLU SA se statistieke word oor die finansiële boekjaar gemeet.
Genl.maj. Chris van Zyl, adjunkhoofbestuurder van TLU SA, het gesê die statistieke oor plaasmoorde verskil ook. Volgens die polisie was daar 49 plaasmoorde terwyl TLU SA 54 plaasmoorde aangeteken het.
"Ons stem wel saam dat daar 'n styging in plaasaanvalle en -moorde sedert verlede jaar was, hoewel ons getalle verskil. Hoewel ons ontevrede is oor die verskil in statistieke, is ons baie meer bekommerd oor die nuwe tendense wat ons tydens aanvalle bespeur."
Ontvoering raak volgens Van Zyl al hoe meer deel van die aanvalle op plase, soos tydens die onlangse grusame aanval en moord op die gesin van Hartswater in die Noord-Kaap.
"Dit is vir TLU SA onrusbarend dat die getal aanvallers per aanval ook toeneem. Dit dui al hoe meer op georganiseerde misdaad wat spesifiek op plase toeslaan."
Dianne Kohler Barnard, DA-LP en voorsitter van die party se werkgroep oor landelike veiligheid, het gesê volgens betroubare inligting was daar reeds 141 plaasaanvalle en 26 plaasmoorde in die eerste helfte van die jaar. "In die afgelope 10 jaar was daar minstens 2 818 plaasaanvalle en 612 plaasmoorde."
Kohler Barnard het ook verwys na die brutaliteit waarmee plaasaanvalle dikwels gepaardgaan.
"Die aanvallers het meestal meer tyd, ure of partykeer selfs dae, om die plaaseienaars of werkers te martel, soms omdat hulle glo dat daar 'n kluis of 'n tweede kluis met vuurwapens en juwele in is.
"Ander kere maak hulle die gesin dood en steel niks nie, soos verlede maand in die Noord-Kaap. Die Brand-gesin is om geen rede doodgemaak nie."
Daar is weereens versoek dat pres. Cyril Ramaphosa erkenning moet gee aan die ewige vrees en gevaar waarin landelike gemeenskappe woon en werk.
AfriForum het genl. Khehla Sitole, nasionale polisiekommissaris, se aankondiging verwelkom dat spesialiseenhede ontplooi sal word om plaasaanvalle en -moorde te beveg. "Slegs tyd en statistieke kan aandui of dié besluit 'n positiewe uitwerking gehad het," voer Ernst Roets, hoof van beleid en aksie by AfriForum, aan.
"Plaasaanvalle is 'n werklike krisis wat reeds die lewe van duisende mense geraak het. Dit is daarom belangrik dat die oplossing meer as bloot teorie moet wees, maar ook prakties werkbaar is."
AfriForum DA plaasaanvalle TLU SA
Dalk probeer die REGERING ons van die plase afkry sodat hulle dit kan opraap. Ain't
Dit pla die klomp clowns glad nie.
Ons moet druk vir beter wetgewing met betrekking tot die bekom van n wettige vuurwapen en waneer jy jouself mag verdedig. Die ding is dat enige moordenaar moet die reg op lewe verloor sodat die slagoffer sonder vrees van vervolging homself kan verdedig. Daar moet ook weg gedoen word met vervaldatums op vuurwapen lisensies. Waneer ek n vuurwapen koop met my eie geld is dit my eiendom en as ek die nodige kwalifikasies het om hom verantwoordelik te gebruik dan mag ek hom gebruik. Die rwgering of polisie is nie veronderstel om die mag te hê om aan te dring… Lees meer »
Die regering verplig die polisie om plaasaanvalle 'n ander msidaadnaam te gee soos inbraak of roof. Dit klink mos net beter en laat hulle beter vertoon. 'n Polisie offissier het my persoosnlik megedeel dat hulle nie meer na hierdie misdaad as "plaasaanval" mag vewys nie.
Die realiteit en die waarheid van die werklikheid word weggesteek agter 'n muur van stilswye wat orals deur staatsbeheerde voos vrot korrupte anc regering uitgevoer word. Die skrif is aan die muur en al hierdie leuens en syfers wat deur gegee word – selfs in die toesprake van die vvk anc regering is beplande agenda – daar is nie 'n gebied of area wat nie volgens hulle uitgewerkte plan werk nie – alles loop vlot vir hulle want die meeste mense glo of doen niks nie – die hofsake kom nêrens nie want alle wette en howe is onder staatsbeheer… Lees meer »